wickkiey/tamil-wikipedia-chunked huggingface dataset:
# திராவிடக் கட்டிடக்கலைத் தூண்கள்

## தூண்களின் உறுப்புக்கள்

தூண்களும் பல்வேறு உறுப்புக்களால் ஆனவை. தமிழ் நாட்டில், மாதிரிக்காகக் கிடைக்கக்கூடிய மிகப் பழைய திராவிடக் கட்டிடக்கலைத் தூண்கள் பல்லவர் காலத்தைச் சேர்ந்தவை. இத்தொடக்ககாலக் கற்றூண்கள் மிகவும் எளிமையானவை. மிகவும் அடிப்படையான குறைந்த அளவு உறுப்புக்களையே கொண்டிருந்தன. காலப் போக்கில் திராவிடக் கட்டிடக்கலை முதிர்ச்சியடைந்தபோது தூண்கள் சிக்கலானவையாகவும், நுணுக்கமான சிற்ப வேலைப்பாடுகளுடன் கூடியவையாகவும், பல உறுப்புக்களை உடையவையாகவும் காணப்பட்டன.
# உலகளாவிய பசுமை கட்சிகள்

சூழல் நோக்கிய கவனம் உலகின் பல பாகங்களிலும் முக்கியம் பெற்று வருகின்றது. சூழலை அல்லது சுற்றாடலை தமது முக்கிய முனையாக முன்னிறுத்தி, இட-வல அரசியல் சிந்தனைகளுக்கு மாற்றான சிந்தனைகளுடன் தம்மை முன்னிறுத்தும் கட்சிகள் **பசுமை கட்சிகள்** என்று அழைக்கப்படுகின்றன. உலகம் பூராகவும், குறிப்பாக மேற்கத்தைய நாடுகளில் இக்கட்சிகள் தற்சமயம் வேரூன்றி வருகின்றன. எனினும், இக்கட்சிகள் தேர்தலில் பெரும்பான்மை ஆதரவை இன்னும் எங்கும் பெறவில்லை. இக்கட்சிகள் கருத்தியல் கட்சிகளாகவே இப்பொழுது பெருதும் இயங்குகின்றன.  
ta:உலகளாவிய பசுமை கட்சிகள்
# கனடா பசுமைக் கட்சி

**கனடா பசுமை கட்சி (Green Party of Canada)** ஒரு கனேடிய தேசிய அரசியல் கட்சி ஆகும். இது 1983 இல் தொடங்கப்பட்டது. எலிசபெத் மே இப்பொழுது இந்தக் கட்சியின் தலைவராக உள்ளார். இக் கட்சி கடந்த தேர்தலில் 4.5% வாக்குக்களையே பெற்றுது. இக்கட்சியில் இருந்து யாரும் நாடளுமன்ற உறுப்பினராக தெரிவு செய்யப்படவில்லை.
# இராமேசுவரம்

**இராமேசுவரம்** அல்லது **இராமேஸ்வரம்** , இந்தியாவின் தமிழ்நாடு மாநிலத்தில் இராமநாதபுரம் மாவட்டத்தில் உள்ள இராமேஸ்வரம் வட்டத்தின் நிர்வாகத் தலைமையிட நகரமும், நகராட்சியும் ஆகும். இராமேசுவரம் இராமநாதபுரம் சட்டமன்றத் தொகுதிக்கு உட்பட்டதாகும்.  
இது பாம்பன் தீவில் அமைந்துள்ள நகர் ஆகும். தீபகற்ப பகுதியுடன் பாம்பன் பாலம் இத்தீவை இணைக்கின்றது. இங்கிருந்து இலங்கையின் மன்னார் தீவு 50 கி.மீ. தொலைவில் உள்ளது. சென்னை மற்றும் மதுரையிலிருந்து வரும் தொடர்வண்டிகளுக்கான முனையமாக இராமேசுவரம் அமைந்துள்ளது. வாரணாசிக்கு இணையான புனித வழிபாட்டுத் தலமாக இராமேசுவரமும் இந்துக்களால் கருதப்படுகின்றது. இந்தியாவின் நான்கு திசைகளில் உள்ள "சார் தாம்" எனப்படும் நான்கு புனிதத் தலங்களில் இதுவும் ஒன்றாகும்.  
இந்து தொன்மவியலில் இராமர் இலங்கையிலிருந்து தனது மனைவி சீதையை மீட்க இங்கிருந்துதான் பாலம் அமைத்ததாக நம்பப்படுகின்றது. நகரின் மையத்திலுள்ள இராமேஸ்வரம் இராமநாதசுவாமி கோயில் சிவனுக்குரிய கோவிலாகும். இராமர் இங்கு சிவனை வழிபட்டதாக நம்பப்படுகின்றது. இக்கோவில் இந்து சமயத்தின் பிரிவுகளான சைவம், வைணவம் இரு சமயத்தினருக்கும் முதன்மையாக உள்ளது.  
இலங்கையை அடைய மிக அண்மையான துறையாக இராமேசுவரம் உள்ளது. புவியியல் சான்றுகளின்படி ராமசேது பாலம் இருநாடுகளுக்கும் இடையே நிலவழி இணைப்பாக முற்காலத்தில் இருந்துள்ளது. எல்லை கடந்ததாக இந்திய மீனவர்கள் மீதான இலங்கை கடற்படையினரின் தாக்குதல், சேது சமுத்திரக் கால்வாய்த் திட்டம், கச்சத்தீவு மற்றும் இலங்கை ஏதிலிகள் தொடர்பான செய்திகளால் இராமேசுவரம் பரவலாக ஊடகங்களில் அறியப்படுகின்றது. இராமேசுவர நகராட்சி 1994இல் நிறுவப்பட்டது. நகரப்பகுதி 53&nbsp;கி.மீ.<sup>2</sup> பரப்பளவில் 44,856 மக்கள் தொகையுடன் (2011 கணக்கெடுப்பு) அமைந்துள்ளது. சுற்றுலாவும் மீன்வளமும் முதன்மை பணிவாய்ப்புகளாக உள்ளன.
# இராமேசுவரம்

## வரலாறு

இராமேசுவரத்தின் வரலாறு இராமநாதசுவாமி கோவிலையும் இலங்கை செல்வதற்கான வாயிலாக இருந்ததையும் மையமாக கொண்டுள்ளது. சோழ மன்னர் இராசேந்திர சோழன் (பொ.ஊ. 1012–1040) ஆட்சியில் சிலகாலம் இராமேசுவரம் இருந்து வந்துள்ளது. பொ.ஊ. 1215–1624 காலப்பகுதியில் யாழ்ப்பாண அரசு கட்டுப்பாட்டில் இத்தீவு இருந்தது; யாழ்ப்பாண அரசர் *சேதுகாவலன்* என அழைக்கப்பட்டார். இந்து சமய மன்னர்களான அவர்களது ஆட்சியில் கோவிலை வளப்படுத்தினர். அவர்களது காசுகளிலும் இலச்சினைகளிலும் *சேது* என்ற அடையாளம் பயன்படுத்தப்பட்டு வந்தது.  
பதினான்காம் நூற்றாண்டில் தில்லி சுல்தான் அலாவுதீன் கில்சியின் படைத்தளபதி மாலிக் கபூர் பாண்டியர்களின் எதிர்ப்பை முறியடித்து இங்கு வந்தடைந்தார். இசுலாத்தின் வெற்றியை நினைவுகூறுமுகமாக *அலியா அல்-தின் கல்ட்ஜி* என்ற மசூதியை நிறுவினார். பதினைந்தாவது நூற்றாண்டின் முற்பகுதியில் தற்கால இராமநாதபுரம், கமுதி, இராமேசுவரம் பகுதிகள் பாண்டிய இராச்சியத்தின் கீழ் இருந்தன. பொ.ஊ. 1520 இல், விஜயநகரப் பேரரசு ஆட்சியின் கீழ் வந்தது. மதுரை நாயக்கர்களிடமிருந்து பிரிந்த சேதுபதிகள் இராமநாதபுரத்தை ஆளத் தொடங்கினர். இவர்கள் இராமநாதசுவாமி கோவிலின் மேம்பாட்டிற்கு பெரிதும் உதவினர். முக்கியமாக முத்துக் குமார ரகுநாத சேதுபதியும் முத்து ராமலிங்க சேதுபதியும் கோவிலின் கட்டட வடிவமைப்பை மிகச்சிறப்பான கட்டடக்கலையாக அமைத்தனர். 18வது நூற்றாண்டில் இப்பகுதி அடுத்தடுத்து பலமுறை சந்தா சாகிப் (1740–1754), ஆற்காடு நவாப், மருதநாயகம் (1725–1764) ஆகியோரால் கையகப்படுத்தப்பட்டது. பொ.ஊ. 1795யில் இராமேசுவரம் பிரித்தானிய கிழக்கிந்திய நிறுவனத்தின் நேரடிக் கட்டுப்பாட்டில் வந்தது. சென்னை மாகாணத்துடன் இணைக்கப்பட்டது. 1947க்குப் பிறகு சுதந்திர இந்தியாவின் பகுதியாயிற்று. இராமேஸ்வரம் நகரம் முந்தைய மதுரை மாவட்டத்தில் ஒரு பகுதியாக இருந்தது.
# இராமேசுவரம்

## சுற்றுலாப் பயணிகள் வருகை

பிரசித்தி பெற்ற மூன்றாம் பிரகாரம்]]
இது வங்காள விரிகுடாக் கடலின் கரையில் அமைந்துள்ளது. இங்குள்ள இராமநாதசுவாமி கோயில் இந்து சமயத்தின் ஒரு முக்கிய புனித வழிபாட்டிடமாதலால் பெருமளவிலான சுற்றுலாப் பயணிகள் இங்கு வருகின்றனர். இங்கு பல தீர்த்தங்கள், பல கோவில்கள் அமைந்துள்ளன. புகழ் பெற்ற ஆலயங்களுள் இங்கு உள்ள ராமநாதசுவாமி ஆலயமும் ஒன்று. உலகில் மிக நீண்ட பிரகாரம் என்ற பெருமையை இந்த கோவிலுக்கு உண்டு. இந்தியாவின் முன்னாள் ஜனாதிபதி அப்துல்கலாம் இங்குதான் பிறந்தார்.
# இராமேசுவரம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, 21 நகராட்சி மன்ற உறுப்பினர்களையும், 10,579 குடும்பங்களையும் கொண்ட இந்நகரத்தின் மக்கள்தொகை
44,856 ஆகும். அதில் 22,783 ஆண்களும், 22,073 பெண்களும் உள்ளனர். இந்நகரத்தின் எழுத்தறிவு 82.61% மற்றும் பாலின விகிதம் 1000 ஆண்களுக்கு, 969 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 5022 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 10000 குழந்தைகள் வீதம் உள்ளனர். மக்கள்தொகையில் இந்துக்கள் 87.40%, இசுலாமியர்கள் 4.36%, கிறித்தவர்கள் 8.13% மற்றும் பிறர் 0.11% ஆகவுள்ளனர்.
# வட அமெரிக்கத் தமிழ்ச் சங்கப் பேரவை

**வட அமெரிக்கத் தமிழ்ச்சங்கப் பேரவை** (*Federation of Tamil Sangams of North America*, FeTNA) என்பது வட அமெரிக்க தமிழ்ச்சங்கங்களின் ஒரு குடையமைப்பு ஆகும். இவ் அமைப்பில் 50 இற்கும் மேற்பட்ட தமிழ்ச் சங்கங்கள் அங்கம் வகிக்கின்றன. ஒருவருக்கு ஒருவர் உதவி ஒற்றுமையில் பலம், பயன் காண்பதற்கு பாலமாக இருப்பதே இச்சங்க இருப்பிற்கு காரணமாகும். தமிழ் மொழி, பண்பாடு, சமூகம் ஆகியவற்றை பேணி வளர்ப்பதே இச்சங்கத்தின் முக்கிய நோக்காகும்.  
இச்சங்கம் ஒவ்வொரு ஆண்டும் மாநாடு மற்றும் ஒன்றுகூடல் நடாத்துகின்றது. 2008 இல் தனது ஆண்டு விழாவை பெரியசாமி தூரன் நூற்றாண்டு விழாவாக இச்சங்கம் கொண்டாடியது.
# தென்னாப்பிரிக்கா

| regional_languages =
| languages2_type =
| languages2 =
| ethnic_groups =
| religion =
| religion_year = 2016
| religion_ref =
| demonym = தென்னாப்பிரிக்கர்
| government_type = ஒருமுக ஆதிக்கக்-கட்சி செயலாட்சியர் தலைவர் கொண்ட பாராளுமன்ற குடியரசு
| leader_title1 = அரசுத்தலைவர்
| leader_name1 = சிறில் ரமபோசா
| leader_title2 = துணை அரசுத்தலைவர்
| leader_name2 = டேவிட் மபுசா
| leader_title3 = தேசிய சபை தலைவர்
| leader_name3 = அமோஸ் மசோண்டோ
| leader_title4 = தேசிய சட்டமன்ற பேரவைத் தலைவர்
| leader_name4 = நோசிவிவே மாபிசா-நகாகுல
| leader_title5 = தலைமை நீதிபதி
| leader_name5 = ரேமண்ட் சோண்டோ
| legislature = நாடாளுமன்றம்
| upper_house = தேசிய சபை
| lower_house = தேசிய சட்டமன்றம்
| sovereignty_type = விடுதலை
| sovereignty_note =
| established_event1 = ஒன்றியம்
| established_date1 =
| established_event2 = சுயாட்சி
| established_date2 =
| established_event3 = குடியரசு
| established_date3 =
| established_event4 = ஜனநாயகமயமாக்கல்
| established_date4 =
| area_km2 = 1,221,037
| area_footnote =
| area_rank = 24வது
| area_sq_mi = 471,443
| percent_water = 0.380
| GDP_PPP = $949 பில்லியன்
| GDP_PPP_year = 2022
| GDP_PPP_rank = 33வது
| GDP_PPP_per_capita = $15,556
| Gini_rank =
| HDI = 0.713
| HDI_year = 2021
| HDI_change = increase
| HDI_ref =
| HDI_rank = 109வது
| currency = தென்னாப்பிரிக்க இராண்ட்
| currency_code = ZAR
| time_zone = SAST
| utc_offset = +2
| utc_offset_DST =
| DST_note =
| time_zone_DST =
| antipodes =
| date_format = குறுகிய வடிவங்கள்:
- yyyy/mm/dd
- yyyy-mm-dd
| drives_on = இடது புறம்
| calling_code = +27
| iso3166code = ZA
| cctld = .za
| today =
}}  
**தென்னாப்பிரிக்கா** (South Africa) **தென்னாப்பிரிக்கக் குடியரசு** (**RSA**), என்பது ஆப்பிரிக்காவின் தென்முனையில் உள்ள நாடாகும். தெற்கே ) வரையுள்ள இதன் வரம்புகள் அத்திலாந்திக்குப் பெருங்கடல் மற்றும் இந்தியப் பெருங்கடல் வரை உள்ளது. வடக்கே நமீபியா, போட்சுவானா, மற்றும் சிம்பாப்வே ஆகிய அண்டை நாடுகள் உள்ளது. கிழக்கு மற்றும் வடகிழக்கில் மொசாம்பிக் மற்றும் எசுவாத்தினி ஆகிய நாடுகள் உள்ளது. லெசோத்தோ நாட்டை முழுவதுமாக ஆக்கிரமித்துள்ளது . பழைய உலகின் பிரதான நிலப்பரப்பில் தெற்கே அமைந்துள்ளதும் மற்றும் தான்சானியாவுக்குப் பிறகு பூமத்திய ரேகைக்கு தெற்கே அமைந்துள்ள இரண்டாவது அதிக மக்கள் தொகை கொண்ட நாடாகவும் உள்ளது . தென்னாப்பிரிக்கா ஒரு பல்லுயிர் மையமாக உள்ளது. இங்கு, தனித்துவமான பல்உயிர்த்தொகுதி, தாவரங்கள் மற்றும் விலங்குகள் உள்ளன. 60 மில்லியனுக்கும் அதிகமான மக்கள் இங்கே வசிக்கின்றனர். உலகின் 23-வது அதிக மக்கள்தொகை கொண்ட நாடாகும் மற்றும் பரப்பளவைக் கொண்டுள்ளது. தென்னாப்பிரிக்காவில் பிரிட்டோரியா, ப்ளூம்பொன்டின் மற்றும் கேப் டவுன் ஆகிய மூன்று தலைநகரங்கள் உள்ளன, அவை முறையே நிர்வாக, நீதித்துறை மற்றும் சட்டப் பிரிவுகளைக் கொண்டுள்ளது. தென்னாப்பிரிக்காவின் மிகப்பெரிய நகரம் ஜோகானஸ்பர்க் ஆகும்.
# தென்னாப்பிரிக்கா

## சொற்பிறப்பியல்

"தென்னாப்பிரிக்கா" என்ற பெயர் ஆப்பிரிக்காவின் தென்முனையில் உள்ள நாட்டின் புவியியல் இருப்பிடத்திலிருந்து பெறப்பட்டது. நாடாக உருவானவுடன் ஆங்கிலத்தில் தென்னாப்பிரிக்கா என்றும் இடச்சு மொழியில், **' என்றும் பெயரிடப்பட்டது. இது நாடாக உருவாவதற்கு முன்னர் தனியாக இருந்த நான்கு பிரித்தானியக் காலனியைக் குறிக்கிறது. 1961 முதல், ஆங்கிலத்தில் "தென்னாப்பிரிக்கா குடியரசு" என்றும் ஆபிரிக்கான மொழியில் **' என்றும் அழைக்கப்படுகிறது . 1994 முதல், தென்னாப்பிரிக்காவின் 11 அதிகாரப்பூர்வ மொழிகள் ஒவ்வொன்றிலும் அதிகாரப்பூர்வ பெயரைக் கொண்டுள்ளது.
# தென்னாப்பிரிக்கா

## வரலாறு

### வரலாற்றுக்கு முந்தைய தொல்லியல்

தென்னாப்பிரிக்கா உலகின் பழமையான தொல்பொருள் மற்றும் மனிதப் புதைபடிவ தளங்களைக் கொண்டுள்ளது. கடெங் மாகாணத்தில் உள்ள குகைகளில் இருந்து தொல்பொருள் ஆராய்ச்சியாளர்கள் பரந்த புதைபடிவ எச்சங்களை மீட்டுள்ளனர். யுனெஸ்கோவின் உலகப் பாரம்பரியக் களம் இப்பகுதியினை, " மனிதகுலத்தின் தொட்டில் " என்றுகூறியது. ரேமாண்ட் டார்ட் ஆப்பிரிக்காவில் கண்டுபிடிக்கப்பட்ட முதல் மனிதன் போன்ற புதைபடிவமான டாங் சைல்டை (டாங் அருகே காணப்படுகிறது) 1924 இல் அடையாளம் கண்டார்,
# தென்னாப்பிரிக்கா

## வெளிநாட்டு உறவுகள்

தென்னாப்பிரிக்கா ஐக்கிய நாடுகள் அவையின் (UN) நிறுவன உறுப்பினராக இருந்தது, பிரதமர் ஜான் இசுமட்சு ஐ.நா சாசனத்தின் முன்னுரையை எழுதினார். தென்னாப்பிரிக்கா ஆப்பிரிக்க ஒன்றியத்தின் (AU) நிறுவன உறுப்பினர்களில் ஒன்றாகும், மேலும் அவையின்அனைத்து உறுப்பினர்களின் மூன்றாவது பெரிய பொருளாதாரத்தைக் கொண்டுள்ளது .நிறவெறி முடிவுக்கு வந்த பிறகு, தென்னாப்பிரிக்கா காமன்வெல்த் நாடுகளில் மீண்டும் சேர்க்கப்பட்டது.  
புருண்டி, காங்கோ ஜனநாயகக் குடியரசு, கொமோரோஸ் மற்றும் ஜிம்பாப்வே போன்ற ஆப்பிரிக்க மோதல்களில் தென்னாப்பிரிக்கா ஒரு முக்கிய பங்கைக் கொண்டுள்ளது.
# தென்னாப்பிரிக்கா

## நிர்வாக பிரிவுகள்

|இடது]]  
இங்கு ஒன்பது மாகாணங்கள் உள்ளது. ஒவ்வொன்றும் ஒரு ஓரவை முறைமை கொண்ட சட்டமன்றத்தால் நிர்வகிக்கப்படுகிறது, இது ஒவ்வொரு ஐந்து வருடங்களுக்கும் கட்சி-பட்டியல் விகிதாசார பிரதிநிதித்துவத்தால் தேர்ந்தெடுக்கப்படுகிறது. சட்டமன்றம் ஒரு பிரதமரை அரசாங்கத் தலைவராகத் தேர்ந்தெடுக்கிறது. மாகாண அரசாங்கங்களின் அதிகாரங்கள் அரசியலமைப்பில் பட்டியலிடப்பட்டுள்ளவைகளுக்கு மட்டுப்படுத்தப்பட்டுள்ளன; இதில் சுகாதாரம், கல்வி, பொது வீடுகள் மற்றும் போக்குவரத்து போன்ற துறைகள் அடங்கும்.  
மாகாணங்கள் 52 மாவட்டங்களாக பிரிக்கப்பட்டுள்ளன: 8 பெருநகரங்கள் மற்றும் 44 மாவட்ட நகராட்சிகள் உள்ளன . மாவட்ட நகராட்சிகள் 205 உள்ளூர் நகராட்சிகளாக பிரிக்கப்பட்டுள்ளன.
| கிழக்கு கேப் | பிஷோ | போர்ட் எலிசபெத் | 168,966 | 6,996,976 | 6,734,000 |  |
| --- | --- | --- | --- | --- | --- | --- |
| சுதந்திர அரசு | புளூம்பொன்டின் | ப்ளூம்ஃபோன்டைன் | 129,825 | 2,834,714 | 2,929,000 |  |
| கௌதெங் | ஜோகானஸ்பேர்க் | ஜோகன்னஸ்பர்க் | 18,178 | 13,399,724 | 15,488,000 |  |
| குவாசுலு-நடால் | பீட்டர்மரிட்ஸ்பர்க் | டர்பன் | 94,361 | 11,065,240 | 11,532,000 |  |
| லிம்போபோ | போலோக்வானே | போலோக்வானே | 125,754 | 5,799,090 | 5,853,000 |  |
| இம்புமலாங்கா | இம்போம்பேலா | ம்போம்பேலா | 76,495 | 4,335,964 | 4,680,000 |  |
| வடமேற்கு | மஹிகெங் | கிளர்க்ஸ்டோர்ப் | 104,882 | 3,748,435 | 4,109,000 |  |
| வடக்கு கேப் | கிம்பர்லி | கிம்பர்லி | 372,889 | 1,193,780 | 1,293,000 |  |
| மேற்கு கேப் | நகர முனை | நகர முனை | 129,462 | 6,279,730 | 7,006,000 | } |
# தென்னாப்பிரிக்கா

## பல்லுயிர்

தென்னாப்பிரிக்கா 4 ஜூன் 1994 இல் உயிரியல் பன்முகத்தன்மை குறித்த ரியோ மாநாட்டில் கையெழுத்திட்டது மற்றும் நவம்பர் 1995இல் நடைபெற்ற மாநாட்டில் உறுப்பினரானது. அதன் பின்னர் தேசிய பல்லுயிர் உத்தி மற்றும் செயல் திட்டத்தைத் தயாரித்தது, இது ஜூன் , 2006 அன்று மாநாட்டில் பெறப்பட்டது. உலகின் பதினேழு பெரும்பல்வகைமை நாடுகளில் ஆறாவது இடத்தில் உள்ளது.
# விடுதலைச் சிறுத்தைகள் கட்சி

**விடுதலைச் சிறுத்தைகள் கட்சி** (*Dalit Panthers* அல்லது *Viduthalai Siruthikal katchi*) தமிழ்நாடு மாநிலம் மற்றும் புதுச்சேரியில் உள்ள ஓர் அரசியல் கட்சி ஆகும். இது தமிழ்நாடு, பாண்டிச்சேரி, கர்நாடகா, கேரளா, ஆந்திரா, தெலுங்கானா போன்ற பல்வேறு மாநிலங்களிலும் விடுதலை சிறுத்தைகள் கட்சி ஆனது பரவி காணப்படுகிறது. இது 1972 ஆம் ஆண்டு மகாராட்டிர மாநிலத்தில் ஆரம்பிக்கப்பட்ட ஒடுக்கப்பட்ட மக்களின் எழுச்சி இயக்கமான, அன்றைய தமிழக தலைவராக இருந்த மதுரையை சார்ந்த மலைச்சாமி அவர்களை படுகொலை செய்யப்பட்ட பிறகு, அப்போது மதுரையில் தடயவியல் துறையில் பணியாற்றிக்கொண்டிருந்த திருமாவளவன் மதுரையில் நடந்த மலைச்சாமி அவர்களின் நினைவேந்தல் கூட்டத்தின் முடிவில் ஒருமித்த தலைவராக திருமாவளவன் தேர்ந்தெடுக்கப்பட்டார். பின்னர் சாதி ஒழிப்பு,மக்கள் எழுச்சி, தமிழ் தேசியம், மக்கள் விடுதலைக்கு திருமாவளவன் **விடுதலை சிறுத்தைகள் கட்சி** என்று தமிழ் வழி பெயராக மாற்றம் செய்தார். 2024 மக்களவைத் தேர்தலில் இரு தொகுதிகளில் வெற்றி பெற்றதன் மூலம், இக்கட்சி ஐந்தாவது மாநிலக் கட்சியாக அங்கீகரிக்கப்பட்டது.
# விடுதலைச் சிறுத்தைகள் கட்சி

## அரசியல் கட்சி வரலாறு

- இக்கட்சி ஒடுக்கப்பட்ட மக்களின் பிரச்சனைகளை பெரும்பாலும் முன்வைத்து, அவர்களின் ஆதரவை நாடி செயல்படுகின்றது.
- ஒடுக்கப்பட்ட சிறுத்தைகள் அமைப்பிற்கு, விடுதலைச் சிறுத்தைகள் என பெயர் மாற்றிய தொல். திருமாவளவன், நீலம், சிவப்பு வண்ணப் பட்டைகளும் விண்மீனும் கொண்ட கொடியை அவ்வியக்கத்திற்கு என வடிவமைத்து 1990 ஆம் ஆண்டில் ஏப்ரல் 14 ஆம் நாளில் மதுரையில் ஏற்றினார்.
- விடுதலைச் சிறுத்தைகள் கட்சி தேர்தலில் ஈடுபட முடிவு செய்த பொழுது, 1999 ஆம் ஆண்டு ஆகத்து 17 ஆம் நாள் தொல். திருமாவளவன் அரசு வேலையைத் துறந்தார்.
# விடுதலைச் சிறுத்தைகள் கட்சி

## கொடி

விடுதலைச் சிறுத்தைகளுக்கு என நீலமும், சிவப்பும் பட்டைகளாகவும் அவற்றின் நடுவில் விண்மீனும் கொண்ட கொடியை உருவாக்கி அதனை மதுரையில் தொல். திருமாவளவன் 1990 ஆம் ஆண்டு, ஏப்ரல் 14 ஆம் நாள் ஏற்றினார்.
# இந்தியா 2020

இந்தியாவை வளர்ச்சி பெற்ற நாடாக மாற்றுவதற்கான ஒரு திட்டமாக **இந்தியா 2020**. அப்துல் கலாம், ய. சு. ராஜன் மற்றும் பலரின் சிந்தனையில், வழிகாட்டலில் இந்திய இளைஞர்களுக்குரிய ஒரு சவாலாக, கடமையாக இத்திட்டம் முன்னெடுக்கப்பட்டது.
# இந்தியா 2020

## வெளியிணைப்புகள்

- http://www.indiavision2020.org/index.htm
- http://planningcommission.nic.in/plans/planrel/pl_vsn2020.pdf
- http://www.india2020.in/
- India 2026: What will life be like? - BBC
# வருணன்

**வருணன்** அல்லது வருண தேவன் வேதகாலத்தில் மிகச் சிறப்புப் பெற்றிருந்த தேவர்களில் ஒருவன். வேதகாலத்தில் சிறப்புப் பெற்றிருந்த ஆதித்தர்கள் எனப்படும் பன்னிருவரில் ஒருவன். உலகம் முழுவதும் பரந்து இருப்பவன் இவன் என்று கூறப்படுகிறவன். வருணன் ஆகாயத்தைக் குறிப்பவனாகவும், மேகம், மழை, ஆறு, கடல் போன்ற நீர் சார்பான அம்சங்களுடன் தொடர்பு படுத்தப்படுபவனாகவும் உள்ளான்.  
அளவற்ற அறிவுத்திறனும், வலுவும் உள்ளவனாகப் புகழப்படும் இவன், உலகம் முழுவதையும் மேற்பார்வை செய்து வருவதாக அக்கால இந்துக்கள் கருதினார்கள். இதனால் வருணனை ஆயிரம் கண்கள் உடையவனாக இந்து சமய நூல்கள் சித்தரிக்கின்றன.  
ஆரம்பகாலத்தில் இப் பிரபஞ்சம் முழுமையையும் ஆள்பவன் இவனே என்றும் கருதப்பட்டது. எனினும் வேதகாலத்தின் பிற்பகுதிகளில் இந்திரன் சிறப்புப் பெறத் தொடங்கியபோது, வருணனின் முக்கியத்துவம் குறைந்து விட்டது எனலாம்.
# வருணன்

## வருணன் தமிழர் தெய்வம்

நெய்தல் எனப்படும் கடல் சார்ந்த நில மக்களின் தெய்வம் வருணன் எனத் தொல்காப்பியம் குறிப்பிடுகிறது.  
பழையர் பரதவர் எனப்படும் குடிமக்கள் முத்துக்களையும், வலம்புரிச் சங்குகளையும் கடல் தெய்வத்துக்குக் காணிக்கையாகச் சொரிந்து வழிபட்டனர்.  
யாழிசை கூட்டிக் கானல் வரி பாடிய மாதவி கோவலன் அல்லாத வேறொருவன் மேல் தான் காதல் கொண்டது போல் பாடிய பொய்ச்சூளைப் பொருத்தருளவேண்டும் எனக் கடல்தெய்வத்தை வேண்டித் தன் பாடலை முடிக்கிறாள்.
# காந்தம்

இது கீழே இரும்புத் தூள்களுடன் அமைந்த சட்டக் காந்த்த்தை ஒத்ததாகும்]]  
**காந்தம்** *(magnet)* (கிரேக்கம் *magnḗtis líthos*, "மகனீசியக்கல்" என்பது காந்தப் புலத்தை உருவாக்கும் பொருளாகும். இந்தக் காந்தப் புலம் கண்ணுக்குப் புலப்படாவிட்டாலும் காந்தத்தின் குறிப்பிடத்தகுந்த இயல்பான காந்த விசைக்குப் பொறுப்பாகிறது: காந்தவிசை இரும்பைப் போன்ற இரும்பியல் காந்தப் பொருள்களை இழுக்கிறது.மேலும், மற்ற காந்தங்களை ஈர்க்கிறது அல்லது விலக்குகிறது.  
**நிலைக்காந்தம்** *(permanent magnet)* என்பது காந்தமுற்று நிலையான காந்தப் புலத்தை தரவல்ல பொருளால் செய்ததாகும். அன்றாட வாழ்க்கை எடுத்துகாட்டாக, உறைபதனக் காந்தத்தைக் கூறலாம். இது உறைபதனியின் கதவில் குறிப்புகளைப் பிடித்துவைக்க உதவுகிறது. சிலவகைப் பொருள்களுக்குக் காந்தமேற்றினால் அவை காந்தங்களை ஈர்க்கும். இத்தகைய பொருள்கள் இரும்பியல் காந்தப் பொருள்கல் அல்லது இரும்பயல் காந்தப் பொருள்கள் என வழங்கப்படுகின்றன. இவற்றில் இரும்பு, நிக்கல், கோபால்ட் ஆகியனவும் அருமண் தனிமங்களின் பொன்மக் கலவைகளும் காந்தக்கல் போன்ற சில இயற்கை கனிமப் பொருள்களும் அடங்கும். காந்தப் பொருள்களாக வழக்கில் கருதப்பட்ம் அளவுக்கு இரும்பியல் பொருள்களும் இரும்பயல் பொருள்களும் மட்டுமே காந்தங்களோடு வலிவோடு ஈர்த்தாலும் காந்தப் புலத்தால் மெலிவாக ஈர்க்கப்படும் பல பிற பொருள்களும் காந்த ஈர்ப்பு வகைமைகளும் இயற்கையில் நிலவுகின்றன.  
இரும்பியல் காந்தங்களை மென்வகையாகவும் வன்வகையாகவும் இரண்டாகப் பிரிக்கலாம். மென்வகையைக் காந்தமேற்றினால் காந்தமாகும். ஆனால் அதில் காந்த இயல்பு நிலைத்திருக்காது. பதனாற்றிய இரும்பு இவ்வகைக்கு எடுத்துகாட்டாகும். வன்வகையைக் காந்தமேற்றினால் அதை காந்த இயல்பு நிலைத்திருக்கும். நிலைக்காந்தங்கள் வன்காந்தப் பொருள்களால் செய்யப்படுகின்றன. இதற்கு அல்நிக்கோவும், பெர்ரைட் எனும் இரும்பகிகளும் பயன்படுகின்றன. நிலைக்காந்தங்களைச் செய்யும்போது வலிய காந்தப்புலங்களுக்கு ஆட்படுத்தி, அவற்றின் அகப் படிகக் கட்டமைப்பு திசையொருங்க வைக்கப்படுகிறது. எனவே இவற்றைக் காந்தமிறக்கம் செய்தல் அரிதாகும். நிறைவுற்ற காந்த்த்தைக் காந்தமிறக்கம் செய்ய போதுமான அளவு காந்தப் புலம் தேவைப்படுகிறது. இந்த வாயில் காந்தப் புல அளவு, அந்தப் பொருளின் முரண்மை (Coercivity) அல்லது முரண்திறம் எனப்படுகிறது. வன்காந்தங்கள் உயர்முரண்மை கொண்டவை. மென்காந்தங்கள் தாழ்முரண்மை கொண்டுள்ளன.  
மின்காந்தம் கம்பிச் சுருளால் செய்யப்படுகிறது. இதில் மின்னோட்டம் பாயும்போது காந்தம் போலச் செயல்படுகிறது. மின்னோட்டம் நின்றுவிட்டால் காந்த இயல்பை இழந்துவிடுகிறது. வழக்கமாக இந்தக் கம்பிச் சுருள் எஃகைப் போன்ற மென்வகை இரும்பியல்காந்த அகட்டிம் மீதுசுற்றப்படுகிறது. இந்த எஃகு சுருள் விளைவிக்கும் காந்தப் புலத்தை மிகவும் செறிவாக்குகிறது  
காந்தத்தின் ஒட்டுமொத்த வலிமை அதன் காந்த்த் திருப்புமையால் அளக்கப்படுகிறது அல்லது அது உருவாக்கும் காந்தப் பெருக்கால் (பாயத்தால்) அளக்கப்படுகிறது. காந்த்த்தின் கல வலிமை அதன் காந்தமாக்கத்தால் அளக்கப்படுகிறது.
# காந்தம்

## சொல் விளக்கம்

காந்தம் என்றால் தமிழில் இழுத்தல் என்று பொருள். இயற்கையில் கிடைக்கும் சில கற்கள் இரும்பை ஈர்ப்பதை, இழுப்பதை மாந்தர்கள் நெடுங்காலமாக அறிந்திருந்தனர். இரும்பை ஈர்க்கும் கல்லை காந்தக்கல் என்று அழைத்தனர். சீனர்கள் இவ்வகைக் கற்களைக் கொண்டு திசையறியும் கருவியை கி.மு.200-கி.பி.200 ஆண்டுகளில் செய்திருந்தனர். இயற்கையாகச் சில பொருள்கள் காந்தத் தன்மை வாய்ந்தவை. அவற்றுள் Magnetite (Fe<sub>3</sub>O<sub>4</sub>) உலகில் இயற்கையாகக் காணப்படும் அதி கூடிய காந்தத் தன்மை கொண்ட பொருள் ஆகும்.
# காந்தம்

## சொல் விளக்கம்

### குறிப்பு

1. காந்துதல் என்றால் வலித்தல் என்றும் பொருள். வலித்தல் = இழுத்தல். சூரியகாந்தி என்னும் பூ சூரியனின் ஒளியால் ஈர்க்கப்பட்டுக் கதிரவன் போகும் திசையில் திரும்பும் பூ.
# காந்தம்

## கண்டுபிடிப்பும் வளர்ச்சியும்

பண்டைய மக்கள் இரும்புத் தாதுத் துண்டுகளைக் காந்தக்கல் இயற்கையாக ஈர்ப்பதில் இருந்து காந்த இயல்பு பற்றி அறிந்திருந்தனர். இலத்தின மேக்நெட்டம் ( *magnetum*-காந்தக்கல் ) எனும் சொல்லில் இருந்து இடைக்கால ஆங்கிலம் மேக்நெட் எனும் சொல்லை உருவாக்கி கொண்டது. இந்த இலத்தீனச் சொல் கிரேக்கச் சொல்லாகிய (*magnētis [lithos]*) எனும் சொல்லில் இருந்து பெறப்பட்ட்தாகும். இதன் பொருள் " பண்டிய கிரேக்கப் பகுதியாகியமகனீசியா நாட்டுக் கல்" என்பதாகும். மகனீசியாவில் காந்தக்கற்கள் பரவலாகக் கிடைத்துள்ளன. தொங்கும் காந்தக்கற்கள் காந்தவட்டின் ஊசியை திருப்பவலானவாக அமைந்தன. 2500 ஆண்டுகளுக்கு முன்பே காந்தமும் அதன் இயல்பும் பற்றிய விவரிப்புகள் கிரேக்கம், சீனா, இந்தியா ஆகிய நாடுகளில் இருந்து கிடைத்துள்ளன. பிளினி, முதுவல் தன் கலைக்களஞ்சியமான *Naturalis Historia* எனும் நூலில் காந்தக்கற்களின் இயல்புகள் பற்றியும் அவை இரும்பை ஈர்ப்பது பற்றியும் எழுதியுள்ளார்.  
சீனாவிலும் ஐரோப்பாவிலும் அரேபியத் தீவகத்திலும் பிற இடங்களிலும் 12 ஆம், 13 ஆம் நூற்றாண்டுகளில் காந்தவட்டுகள் கடற்பயணத்தில் திசைகாட்ட பயன்படுத்தப்பட்டுள்ளன.
# காந்தம்

## இயற்பியல்

### காந்தப் புலம்

காந்தப் பெருக்கு அடர்த்தி (அல்லது **B** காந்தப் புலம் அல்லது வெறுமனே காந்தப் புலம் **B** குறியீட்டால் சுட்டப்படுகிறது) என்பது நெறியப் புலம் ஆகும்]. குறிப்பிடா வெளியின் ஒரு புள்ளியில் அமையும் **B** காந்தப் புல நெறியம் பின்வரும் இரண்டு இயல்புகளை பொறுத்துள்ளது:  
1. காந்தவட்டின் ஊசி காட்டும் திசைவைப்பில் அமையும் அதன் *திசை* .
1. காந்த ஊசியை அத்திசையில் வைக்கும் திறத்துக்கு நேர்விகிதத்தில் உள்ள அதன் *வலிமை* அல்லது *பருமை*.  
செப SI அலகுகளில், **B** காந்தப் புலத்தின் வலிமை தெசுலாக்களில் குறிப்பிடப்படுகிறது.
# காந்தம்

## இயற்பியல்

### காந்தத் திருப்புமை

காந்தம் ஒன்றின் காந்த்த் திருப்புமை (அல்லது காந்த இருமுனைத் திருப்புமை (இது வழக்கமாக **μ** குறியீட்டால் குறிக்கப்படும்) வடியல் நெறியம் ஆகும். இது காந்தத்தின் ஒட்டுமொத்த இயல்புகளைப் பான்மைப்படுத்துகிறதுசட்டக்காந்த காந்த்த் திருப்புமையின் திசை தெற்கு முனையில் இருந்து வடக்கு முனையை நோக்கி அமைகிறது. இதன் பருமை காந்த முனைகளின் வலிமையையும் அவற்றுக்கு இடையில் உள்ள தொலைவையும் சார்ந்துள்லது. செப( SI) அலகுகளில், காந்தத் திருப்புமை A•m<sup>2</sup> (amperes times meters squared) எனும் கோவையால் குறிக்கப்படுகிறது.  
காந்தம் காந்தப் புலத்தை உருவாக்குவதோடு பிற காந்தப் புலங்களுக்கும் எதிர்வினை புரியும். ஒரு புள்ளியில் அமையும் காந்தப் புலத்தின் வலிமை காந்தத்தின் காந்த்த் திருப்புமையின் பருமைக்கு நேர்விகிதத்தில் இருக்கும். மேலும் ஒரு காந்த்த்தை வேறொரு காந்தத்தால் ஏற்படும் வெளிக் காந்தப் புலத்தில் வைக்கும்போது, அது திருக்கத்துக்கு ஆட்பட்டுத் தன் காந்தத் திருப்புமையை அக்காந்தப் புலத் திசைக்கு இணையாக வைக்க முயலும். இந்தத் திருக்க அளவு வெளிப் புல வலிமைக்கும் கந்த்த் திருப்புமைக்கும் நேர்விகித்த்தில் அமையும். காந்தம் ஒரு விசை<nowiki/>க்கு ஆட்பட்டு ஏதாவது ஒரு திசையில் நகரும். இந்தவிசை காந்தத்தின் திசைவைப்பையும் வாயிலின் திசையையும் சார்ந்திருக்கும். காந்தப் புலம் வெளிமுழுதும் சீராக இருந்தால், அது திருக்கத்துடன் நிகர விசை ஒன்றுக்கும் ஆட்படும்.  
*A* பரப்பளவு கொண்ட வட்ட வடிவக் கம்பிச் சுருளில் *I* மின்னோட்டம் பாய்ந்தால், அந்த மின்காந்தத்தின் காந்தத் திருப்புமையின் பருமை *IA* மதிப்புக்குச் சமம் ஆகும்.
# காந்தம்

## காந்தமாக்கம்

காந்தப் பொருள் ஒன்றின் காந்தமாக்கம் என்பது ஒற்றை அலகு பருமனில் அமையும் காந்தத் திருப்புமை ஆகும். இது வழக்கமாக, **M** எனும் குறியீட்டால் குறிக்கப்படும். இதன் அலகு A/m ஆகும். இது காந்தத் திருப்புமையைப் போல வெறும் நெறியம் அல்ல, மாறாக ஒரு நெறியப் புலமாகும். ஏனெனில், காந்தத்தின் பல்வேறு பகுதிகள் பல்வேறு திசைகளிலும் வலிமைகளிலும் அமையும் நெறியப் புலமாகும். ஏனெனில், காந்தத்தின் பல்வேறு பகுதிகள் பல்வேறு திசைகளிலும் வலிமைகளிலும் அமையும். எடுத்துகாட்டாக, ஒரு நல்ல சட்டக் காந்தம் 0.1 A•m<sup>2</sup> காந்தத் திருப்புமையையும்a volume of 1&nbsp;cm<sup>3</sup>, அல்லது 1×10<sup>−6</sup> m<sup>3</sup> பருமனையும் உருவாக்க வல்லதாகும், எனவே, அதன் நிரல் (சராசரி) காந்தமாக்கப் பருமை 100,000 A/m ஆகும். இரும்பு ஒரு சதுர மீட்டருக்கு ஒரு மில்லியன் ஆம்பியர்கள் அளவுக்கு காந்தமாக்கத்தைத் தரவல்லதாகும். ஆதலால் தான் இரும்புக் காந்தங்கள் செறிந்த காந்தப் புலங்களை உருவாக்குகின்றன.
# காந்தம்

## காந்தமாக்கம்

### காந்தப் படிமங்கள்

இருவேறு காந்தப் படிமங்கள் நிலவுகின்றன. இவை காந்த முனைகளாலும் அணு மின்னோட்டங்களாலும் குறிப்பிடப்படுகின்றன.  
நாம் மிக ஏந்தாக, காந்தத்தை வடமுனையாலும் தென்முனையாலும் குறிப்பிட்டாலும் இருமுனைகளிலும் வட, தென் துகள்கள் என ஏதும் அமைவதில்லை. எனவே முனைக் கருத்துப் படிமத்தை அப்படியே நிலவுவதாக எடுத்துக் கோள்ள முடியாது. இது காந்த முனைகளைச் சுட்டும் ஒரு குறிப்பீட்டு முறையே தவிர, காந்தத்தில் அப்படி தெளிவானவட, தென் முனைகள் ஏதும் இல்லை. ஒரு சட்டக் காந்த்த்தை இரண்டாக உடைத்தால் வடமுனையையும் தென்முனையையும் தனிதனியாகப் பிரிக்க முடியாது. மாராக இதன் விளைவாக இரண்டு தனி சட்டக் காந்தங்கல் தான் கிடைக்கும். இரண்டிலுமே வட, தென் முனைகள் அமையும். என்றாலும், தொழில்முறைக் காந்தவியலாளர்கள் நிலைக்காந்தங்களைக் குறிப்பிட காந்தமுனை அணுகுமுறையையே பயன்படுத்துகின்றனர்.  
மின்னோட்டப் பாய்வுகளின் திசையை வலது கை விதி கூறுகிறது.
# மின்னணு வாக்குப்பதிவு இயந்திரம்

**மின்ணணு வாக்குப்பதிவு இயந்திரம்** (*electronic voting machine*) ஆரம்ப காலத்தில் காகித முறை வாக்கு செலுத்தும் முறைக்கு பதிலாக தேர்தல்களில் பயன்படுத்தபடும் நவீன முறையிலான மின்னணு வாக்கு இயந்திரம் முறையாகும். இவை தற்போது சில நாடுகளில் தேர்தல்களின் போது வாக்காளர்களின் வாக்கைப் பதிவு செய்ய நடைமுறையில் இருக்கும் கருவியாகும். பதிவான தகவல்களைச் சேமித்து வேட்பாளரும் பெற்ற வாக்குகளின் எண்ணிக்கையை வெளிக்காட்டும் இயந்திரமாகும். தற்போது இந்தியா, பிரேசில் ஐக்கிய அமெரிக்கா போன்ற நாடுகளில் மின்னணு வாக்குப்பதிவு இயந்திரங்கள் பயன்படுத்தப்படுகின்றன.
# மின்னணு வாக்குப்பதிவு இயந்திரம்

## இந்தியாவில் மின்னணு வாக்குப்பதிவு இயந்திரத்தின் வரலாறு

சுதந்திரத்திற்கு பின் இந்தியாவில் ஓட்டுச் சீட்டு முறையிலேயே, தேர்தல் நடைமுறைகள் நடத்தப்பட்டு வந்தன. பின்பு தொழிற்நுட்ப வளர்ச்சியின் காரணமாக மின்னணு ஓட்டுப்பதிவு இயந்திரங்கள் பயன் பட்டுக்கு வந்தன. இந்திய தேர்தலில் ஓட்டுச் சீட்டுகள் பயன்படுத்துவதில் எற்படும் சிக்கல்களையும் கால விரயம், பண விரயம் ஆகியவற்றைத் குறைக்கவும், நவீன தொழில் நுட்பங்களைப் பயன்படுத்தி தேர்தல் சீர்திருத்தங்களை மேற்கொள்ளும் நடவடிக்கையாகவும் மின்னணு ஓட்டுப்பதிவு இயந்திரத்தை பயன்படுத்த தேர்தல் ஆணையம் திட்டமிட்டது. இதை அறிமுகப்படுத்தும் முன் சம்பத், இந்திரேசன், ராவ் கசர் பாதா ஆகியோரைக் கொண்ட தொழில்நுட்ப குழுவின் கருத்து கேட்கப்பட்டது. அக்குழு ஒருமனதாக பரிந்துரை செய்த பிறகே, மின்னணு ஓட்டுப்பதிவு இயந்திரத்தை பயன்படுத்த தேர்தல் ஆணையம் முடிவு செய்தது. அங்கீகரிக்கப்பட்ட அரசியல் கட்சிகளுடனும் ஆலோசிக்கப்பட்டது.
கேரளாவில் 1982ம் ஆண்டு நடந்த பரூர் இடைத்தேர்தலின் போது, சோதனை முயற்சியாக 50 ஓட்டுச் சாவடிகளில் மின்னணு ஓட்டுப்பதிவு இயந்திரம் பயன்படுத்தப்பட்டது. 2004ம் ஆண்டு பொதுத் தேர்தலில் நாடு முழுவதும் 10 லட்சத்து 75 ஆயிரம் மின்னணு ஓட்டுப்பதிவு இயந்திரங்கள் பயன்படுத்தப்பட்டன.
மத்திய அரசு நிறுவனங்களான பாரத் மின்னணு நிறுவனம், இந்திய மின்னணு கழகம் ஆகியவை இந்த மின்னணு ஓட்டுப்பதிவு இயந் திரங்களை தயாரித்து தேர்தல் ஆணையத்துக்கு வழங்குகி வருகின்றன.
# மின்னணு வாக்குப்பதிவு இயந்திரம்

## இந்தியாவில் மின்னணு வாக்குப்பதிவு இயந்திரத்தின் வரலாறு

### பயன்பாடு

மின்னணு ஓட்டுப்பதிவு இயந்திரத்தால், ஒரு ஓட்டுச் சாவடிக்கு மிகக்குறைவான அளவு ஓட்டுச்சீட்டுகளே தேவைப்படுவதால், காகிதம் மற்றும் அச்சிடும் செலவு வெகுவாகக் குறைந்தது. 1996ம் ஆண்டு பொதுத் தேர்தலில் 8,800 டன்னும், 1999ம் ஆண்டு பொதுத் தேர்தலுக்கு 7,700 டன்னும் காகிதம் பயன்பாடு குறைக்கப்பட்டது.
# மின்னணு வாக்குப்பதிவு இயந்திரம்

## இந்தியாவில் மின்னணு வாக்குப்பதிவு இயந்திரத்தின் வரலாறு

### உபயோகிக்கும் முறை

இந்த இயந்திரம், கட்டுப் பாட்டு கருவி், ஓட்டுப்பதிவு கருவி என இரு பகுதிகளைக் கொண்டது. கட்டுப்பாட்டு கருவி மூன்றாவது வாக்குப்பதிவு அலுவலர் இருக்கும் இடத்திலும், ஓட்டுப்பதிவு கருவி வாக்காளர் ஓட்டளிக்கும் மறைவான இடத்திலும் இருக்கும். இந்த இரு கருவிகளும் பத்து மீட்டர் நீளமுள்ள மின்னிணைப்பு வடம் (கேபிள்) மூலம் இணைக்கப்பட்டிருக்கும். ஒரு வாக்காளர் வேட்பாளருக்கான பொத்தானை அழுத்தியதும், அந்த வேட்பாளருக்கான ஓட்டுப்பதிவாகி விடும். அதன்பின் கட்டுப்பாட்டு பிரிவிலுள்ள ஓட்டு பொத்தானை மூன்றாவது வாக்குப்பதிவு அலுவலர் மீண்டும் அழுத்தினால் தான், இயந்திரம் அடுத்த ஓட்டை பதிவு செய்யத்தயாராகும். இயந்திரத்தின் சாவி பதிவு செய்யப்படும்போது, தேதியும், நேரமும் பதிவாகி விடும். ஓட்டுப்பதிவு முடிந்ததும், மூடுவதற்கான பொத்தானை அழுத்திவிட்டால் இயந்திரம் எந்த புள்ளிவிவரத்தையும் ஏற்காது. மொத்தம் என்ற பொத்தானை அழுத்தினால், அதுவரை பதிவான ஓட்டுகளின் எண்ணிக்கையை காட்டும். இதை 17-ஏ படிவத்தில் உள்ள வாக்காளர் பதிவு புத்தகத்துடன் ஒப்பிட்டு பார்த்துக் கொள்ளலாம்.
# மின்னணு வாக்குப்பதிவு இயந்திரம்

## இந்தியாவில் மின்னணு வாக்குப்பதிவு இயந்திரத்தின் வரலாறு

### சிறப்பு அம்சங்கள்

ஓட்டுப்பதிவின் போது இயந்திரத்தில் கோளாறு ஏற்பட்டால், அதற்கு பதில் புதிய இயந்திரத்தை அப்பகுதிக்கான மண்டல அதிகாரி பொருத்துவார். பழுதான இயந்திரத்தில் பதிவான ஓட்டுக்கள் அதன் 'மெமரி'யில் அப்படியே இருக்கும் என்பதால், முதலில் இருந்து ஓட்டுப்பதிவை நடத்த வேண்டியதில்லை.
இந்த இயந்திரம் ஒரு நிமிடத்திற்கு ஐந்து ஓட்டுகளுக்கு மேல் பதிவு செய்யாது. யாராவது ஓட்டுச் சாவடியை கைப்பற்ற முயன்றால், தலைமை அலுவலர் 'முடிவு' பொத்தானை அழுத்தி ஓட்டுப்பதிவை நிறுத்திவிட முடியும். பார்லிமென்ட், சட்டசபை இரண்டிற்கும் ஒரே நேரத்தில் தேர்தல் நடந்தால், இரண்டிற்கும் தனித்தனி இயந்திரம் பயன்படுத்தப்படும். 'முடிவு' பகுதி முத்திரையிடப்படா விட்டால், ஒரு குறிப்பிட்ட ஓட்டுச் சாவடியின் முடிவுகளை குறிப்பிட்ட நாளில் ஓட்டு எண்ணும் மையத்திற்கு எடுத்துச் செல்லும் முன்னரே தெரிந்து கொள்ள இயலும். இதனால், முத்திரை இடப் பட்ட பட்டையிலோ, காகித்திலோ தேர்தல் அதிகாரி மைய தலைவரின் முத்திரைகளுடன், வேட்பாளர் அல்லது அவரது பிரதிநிதி கையொப்பம் இடுமாறு கேட்டுக் கொள்ளப்படுவார். ஓட்டு எண்ணும் மையத்தில், 'முடிவு' பொத்தானை அழுத்தியதும், அதன் திரையில்அந்த சாவடியில் பதிவான மொத்த ஓட்டுகள், ஒவ்வொரு வேட்பாளருக்கும் கிடைத்துள்ள ஓட்டுகள் வரிசையாக தோன்றும். ஓட்டு எண்ணும் மைய அலுவலர்களை தவிர, வேட்பாளர்களின் பிரதிநிதிகளும் இதை குறித்துக் கொள்வர். ஒவ்வொரு சுற்றின் முடிவிலும், அந்தச் சுற்றின் முடிவுகளும், மொத்த கூட்டுத் தொகையும் அறிவிக்கப்படும். சுற்று அடிப்படையிலான முடிவுகளை மொத்தமாக கூட்டி, இறுதி முடிவு அறிவிக்கப்படும்.
# மின்னணு வாக்குப்பதிவு இயந்திரம்

## சர்ச்சைகளை

இந்தியாவில் சில அரசியல் கட்சிகள் இம்முறையை மாற்ற வேண்டும் என்று தேர்தல் ஆணையத்திற்கு கோரிக்கை வைத்துள்ளன. அதை தேர்தல் ஆணையம் ஏற்க மறுத்து வருகின்றது. முறைகேடுகளுக்கு வழிவகுப்பதை நிருபிக்கும் நிலையில் அதை சரி செய்ய தயாராக இருக்கிறது என்று அறிவித்துள்ளது. எந்த அரசியல் கட்சியும் வாக்குப்பதிவு இயந்திரத்தில் முறைகேடுகள் செய்யமுடியும் என்று நிருபிக்கவில்லை.
# மின்னணு வாக்குப்பதிவு இயந்திரம்

## பிற நாடுகளில் பயன்பாடு

தற்போது இந்தியா, பிரேசில், ஐக்கிய அமெரிக்கா போன்ற நாடுகளில் மின்னணு வாக்குப்பதிவு இயந்திரங்கள் பயன்படுத்தப்படுகின்றன. சில நாடுகள் இதில் பதிவு செய்யும் தகவல்களை மாற்ற முடியும் என்று காரணம் கூறி இம்முறையை ஏற்க தயங்கி வருகின்றன.
# இந்தியத் தேர்தல் ஆணையம்

|-
| 23
| சுனில் அரோரா
|டிசம்பர் 2, 2018
|ஏப்ரல் 12, 2021
|-
| 24
| சுசில் சந்திரா
|ஏப்ரல் 13, 2021
|மே 14, 2022
|-
| 25
| இராஜீவ் குமார்
|மே 15, 2022
|பதவியில்
|}
# இந்தியத் தேர்தல் ஆணையம்

## தேர்தல் செலவுக்கான உச்சவரம்பு

மாநிலத்தின் அளவு, தொகுதியின் அளவு, வாக்காளர்களின் எண்ணிக்கை என்று எதையுமே கணக்கில் கொள்ளாமல் மக்களவை தொகுதிக்கு ரூ.70 இலட்சமும், சட்டப் பேரவைத் தொகுதிக்கு ரூ.29 இலட்சமும் ஒரு வேட்பாளர் செலவு செய்யலாம் என்று மத்திய தேர்தல் ஆணையம் வரம்பு விதித்துள்ளது.
# இந்தியத் தேர்தல் ஆணையம்

## இதனையும் காண்க

- இந்தியத் தலைமைத் தேர்தல் ஆணையர்
- இந்திய தேர்தல் ஆணையாளர்
- மக்கள் பிரதிநிதித்துவ சட்டம் 1951
# இந்திய உயர் நீதிமன்றங்கள்

இந்தியாவின் நீதியாண்மை அமைப்பு அதன் உச்ச நீதிமன்றத்தால் வரையறுக்கப்பட்டதாகும். இதன்படி அமைக்கப்பட்ட 25 *இந்திய உயர் நீதிமன்றங்கள்*' தத்தம் வரம்பிற்குட்பட்ட மாநிலங்களில் நீதிமுறைப் பணிகளை செலுத்துகின்றன. இந்தியாவின் மாநிலங்கள் மற்றும் ஒன்றிய பகுதிகள் இவற்றின் நீதியாண்மையின்கீழ் வருகின்றன.  
**வரையறை**  
உயர்நீதிமன்றங்களுக்கு கீழ் உரிமையியல் (சமூக நலன்) நீதிமன்றங்கள் (சிவில்), குடும்ப நல நீதிமன்றங்கள், குற்றவியல் நீதிமன்றங்கள் (கிரிமினல்) மற்றும் இதர மாவட்ட நீதிமன்றங்கள் செயல்படுகின்றன.  
**தண்டனை அதிகாரம்**  
உயர்நீதிமன்றங்களின் மூல நீதிமுறைமையின் முதன்மையானது மாநிலத்தின் உரிமை இயல் (சமூக நலன்) நீதிமன்றங்களை உள்ளடக்கியது ஆகும். மற்றும் தண்டிக்கப்படக்கூடிய குற்றங்கள், மரண தண்டணை விதிக்கக்கூடிய குற்றங்களை விசாரிப்பதும் அகும்.  
**விசாரணை அதிகாரம்**  
கீழ் நீதிமன்றங்களால் வழங்கப்படும் மேல்முறையீட்டு மனுக்கள் மற்றும் (writ-ரிட்) அழைப்பாணை மனுக்கள் போன்ற வழக்குகளை இந்திய அரசியல் சட்ட விதி 224-இன்படி விசாரணை செய்யும்.  
**இந்திய அரசியலமைப்புச் சட்டம்**  
உயர்நீதிமன்றங்கள் இந்திய அரசியலமைப்புச் சட்டத்தின் பகுதி 4, அத்தியாயம் 5, விதி 214-இன்படி நிறுவப்பட்டுள்ளன.
# இந்திய உயர் நீதிமன்றங்கள்

## அமர்வு மற்றும் மாவட்ட நீதிமன்றங்கள்

யிலுள்ள பாம்பே உயர் நீதிமன்றம்]]  
ஒவ்வொரு மாநிலங்களும் அதன் மாவட்டங்களை நீதிபரிபாலணைக்கு ஏற்ப பிரிக்கப்படும். இவை மாவட்ட அமர்வு நீதிபதியால் (தொடர் விசாரணை நீதிபதி-அமர்வு நீதிபதி) அல்லது மாவட்ட நீதிபதியால், நீதிமன்றங்களில் விசாரணை மேற்கொள்ளப்படும்.  
உரிமை இயல்(சமூக நல) வழக்குகள் மாவட்ட நீதிபதியால் மேற்கொள்ளப்படும் . குற்றவியல் வழக்குகளை அமர்வு நீதிபதி மேற்கொள்வார். அமர்வு நீதிபதியே உயர் நீதிமன்றத்தின் தலைமை நீதிபதிக்கு அடுத்தபடியாக அதிக அதிகாரத்தில் உள்ள நீதிபதியாவார்.  
உயர் நீதிமன்றங்களின் நீதிபதிகள், இந்தியக் குடியரசுத் தலைவரின் பெயரால், இந்திய உச்ச நீதிமன்ற தலைமை நீதிபதி மற்றும் மாநில ஆளுநரால் நியமிக்கப்படுகின்றனர்.  
உயர் நீதிமன்றங்கள் உயர் நீதிமன்ற தலைமை நீதிபதியின் தலைமையில் இயங்குகின்றன. இவர்களின் பதவிப்படி நிலை மாநிலத்திற்குள்ளே **#14** என்றும் மாநிலத்திற்கு **#17** என்றும் வழங்கப்பெற்று அழைக்கப்படுகின்றனர்.  
**நீதிபதிகளின் எண்ணிக்கை**  
இதர நீதிபதிகளின் எண்ணிக்கை அந்தந்த மாநிலங்களில் கடந்த 5 ஆண்டுகளில் நடந்த வழக்குகளின் எண்ணிக்கையைக் கொண்டு, தேசிய சராசரி சதவிகிதம் கணக்கிட்டு அதன்படி நீதிபதிகளின் எண்ணிக்கைக் கூட்டவோக் குறைக்கவோப் படுகின்றது.  
**பழமையானது**  
இந்திய உயர் நீதி மன்றத்தில் மிகவும் பழமையானது கொல்கத்தா உயர் நீதிமன்றமே. இது நிர்மானிக்கப்பட்டது 1862.  
**சுற்று அமர்வு**  
அமர்வு நீதிமன்றங்களும் மாநில, வழக்குகளின் தன்மைக்கு ஏற்றவாறு செயல்படுகின்றன. சிறிய மாநிலங்களில் சுழற்சி அ சுற்று அமர்வு நீதிமன்றங்களாக செயல்படுகின்றன. இவை சுழற்சி அ சுற்று நீதிமன்றங்கள் எனப்படுகின்றது.
# இந்திய உயர் நீதிமன்றங்கள்

## உயர் நீதிமன்றங்கள் மாநிலங்களின் வரிசைப்படி/ யூனியன் பிரதேசங்கள்

<>
| **அந்தமான் நிக்கோபார் தீவுகள்** | கல்கத்தா உயர் நீதிமன்றம் | கொல்கத்தா |  |
| --- | --- | --- | --- |
| **அருணாச்சலப் பிரதேசம்** | கௌகாத்தி உயர் நீதிமன்றம் | கௌகாத்தி |  |
| **ஆந்திரப் பிரதேசம்** | ஆந்திரப் பிரதேச உயர் நீதிமன்றம் | ஐதராபாத் |  |
| **அசாம்** | கௌகாத்தி உயர் நீதிமன்றம் | கௌகாத்தி |  |
| **பீகார்** | பாட்னா உயர் நீதிமன்றம் | பாட்னா |  |
| **சத்தீஸ்கர்** | சத்தீஸ்கர் உயர் நீதிமன்றம் | பிலாஸ்பூர் |  |
| **சண்டிகார்** | பஞ்சாப் மற்றும் அரியானா உயர் நீதிமன்றம் | சண்டிகார் |  |
| **தாத்ரா மற்றும் நாகர் அவேலி** | பம்பாய் உயர் நீதிமன்றம் | மும்பை |  |
| **டாமன் மற்றும் டையூ** | பம்பாய் உயர் நீதிமன்றம் | மும்பை |  |
| **தில்லி பிரதேச தேசியத் தலைநகரம்** | தில்லி உயர் நீதிமன்றம் | புது தில்லி |  |
| **கோவா** | பம்பாய் உயர் நீதிமன்றம் | மும்பை |  |
| **குஜராத்** | குஜராத் உயர் நீதிமன்றம் | அகமதாபாத் |  |
| **அரியானா** | பஞ்சாப் மற்றும் அரியானா உயர் நீதிமன்றம் | சண்டிகார் |  |
| **இமாச்சலப் பிரதேசம்** | இமாச்சலப் பிரதேச உயர் நீதிமன்றம் | சிம்லா |  |
| **ஜம்மு மற்றும் காஷ்மீர்** | ஜம்மு மற்றும் காஷ்மீர் உயர் நீதிமன்றம் | ஸ்ரீநகர்/ஜம்மு |  |
| **ஜார்க்கண்ட்** | ஜார்க்கண்ட் உயர் நீதிமன்றம் | ராஞ்சி |  |
| **கர்நாடகா** | கர்நாடகா உயர் நீதிமன்றம் | பெங்களூர் |  |
| **கேரளா** | கேரளா உயர் நீதிமன்றம் | கொச்சி |  |
| **இலட்சதீபம்** | கேரளா உயர் நீதிமன்றம் | கொச்சி |  |
| **மத்தியப் பிரதேசம்** | மத்தியப் பிரதேச உயர் நீதிமன்றம் | ஜபல்பூர் |  |
| **மகாராஷ்டிரம்** | பம்பாய் உயர் நீதிமன்றம் | மும்பை |  |
| **மணிப்பூர்** | கௌகாத்தி உயர் நீதிமன்றம் | கௌகாத்தி |  |
| **மேகாலயா** | கௌகாத்தி உயர் நீதிமன்றம் | கௌகாத்தி |  |
| **மிசோரம்** | கௌகாத்தி உயர் நீதிமன்றம் | கௌகாத்தி |  |
| **நாகாலாந்து** | கௌகாத்தி உயர் நீதிமன்றம் | கௌகாத்தி |  |
| **ஒரிசா** | ஒரிசா உயர் நீதிமன்றம் | கட்டாக் |  |
| **புதுவை அ (பாண்டிச்சேரி)** | மதராஸ் உயர் நீதிமன்றம் | சென்னை |  |
| **பஞ்சாப் ** | பஞ்சாப் மற்றும் அரியானா உயர் நீதிமன்றம் | சண்டிகார் |  |
| **இராஜஸ்தான்** | இராஜஸ்தான் உயர் நீதிமன்றம் | ஜோத்பூர் |  |
| **சிக்கிம்** | சிக்கிம் உயர் நீதிமன்றம் | காங்டக் |  |
| **தமிழ் நாடு** | மதராஸ் உயர் நீதிமன்றம் | சென்னை |  |
| **திரிபுரா** | கௌகாத்தி உயர் நீதிமன்றம் | கௌகாத்தி |  |
| **உத்தர்காண்ட்** | உத்தர்காண்ட் உயர் நீதிமன்றம் | நைனிடால் |  |
| **உத்தரப்பிரதேசம்** | அலகாபாத் உயர் நீதிமன்றம் | அலகாபாத் |  |
| **மேற்கு வங்காளம்** | கல்கத்தா உயர் நீதிமன்றம் | கொல்கத்தா | } |
</>
# ஏக பிரதிநிதித்துவம்

**ஏக பிரநிதித்துவம் (sole representation)** என்பது முழு ஆதிக்க, எதிர்ப்புகள் அற்ற, தனியுரிமை கொண்ட, மொத்த பிரதிநிதித்துவத்தையே குறிக்கும் எனலாம். ஏக என்ற சொல்லை ஆங்கிலத்தில் sole, mono, total, absolute போன்ற சொற்கள் குறித்து நிற்கின்றன.  
பொதுவாக, சுதந்திரமான நம்பிக்கைக்குரிய தேர்தல் மூலமே ஒரு மக்கள் குழுவை ஒரு கட்சியோ, தலைவர்களோ பிரதிநிதித்துவம் செய்ய உரிமை பெறுகின்றனர்.  
ஏக பிரதிநித்துவம் என்பது 100 விழுக்காடு ஆதவுடன் பிரதிநிதித்துவம் செய்ய உரிமை பெறுவதென்பதாகும்.
# உடல்சார் மானிடவியல்

**உடல்சார் மானிடவியல்** அல்லது உயிரியல்சார் மானிடவியல் என்பது, உயிரியல்சார் பரிணாமம், பரம்பரையியல் மரபுரிமை, போன்றவற்றின் பொறிமுறைகள், மற்றும் உயர்பாலூட்டியியல், மனித பரிணாமத்தின் தொல்லுயிர்ப் பதிவுகள் முதலியவை பற்றி ஆராயும் துறையாகும்.  
சார்லஸ் டார்வினுடைய பரிணாமக் கோட்பாடு அல்லது கூர்ப்புக் கோட்பாடு எனப்படும், இயற்கைத் தேர்வுக் கோட்பாடு, மற்றும் கிரெகோர் மெண்டலின் பரம்பரையியல் கோட்பாடு ஆகியவற்றின் தோற்றத்துக்கு முன்பே 19 ஆம் நூற்றாண்டில் உடல்சார் மானிடவியல் தோற்றம் பெற்றது.
# உடல்சார் மானிடவியல்

## குறிப்பிடத்தக்க உடல்சார் மானிடவியலாளர்கள்

- ரேமாண்ட் டார்ட்
- குட்டால்
- டயேன் ஃபாசி
- பிருட்டே கால்டிகாசு
# கன்னியாகுமரி மாவட்டம்

**கன்னியாகுமரி மாவட்டம்** (*Kanyakumari district*) என்பது தமிழ்நாட்டின் 38 மாவட்டங்களில் ஒன்றாகும். இந்தியாவின் தென்கோடியில் அமைந்துள்ள இம்மாவட்டத்தின் தலைநகரம் நாகர்கோவில் ஆகும். இந்த மாவட்டம் 1729.27 ச.கி.மீ. பரப்பளவைக் கொண்டுள்ளதாக இருந்தாலும் மக்கள் அடா்த்தியில் சென்னைக்கு அடுத்து இரண்டாம் இடம் வகிக்கிறது. கல்வியறிவில் தமிழ்நாட்டில் முதல் மாவட்டமாக விளங்குகிறது. இடவடிவமைப்பில், தமிழ்நாட்டில் உள்ள அனைத்து மாவட்டங்களில் இருந்து கன்னியாகுமரி வேறுபட்டு நிற்கிறது. உலகத்தில் இங்கு மட்டுமே சூரியன் உதயத்தினையும், சூரியன் மறைவினையும் ஒரே இடத்தில் பார்க்கும் வடிவமைப்பை பெற்றுள்ளது.இங்கு தமிழ் மொழி பிரதானமாக பேசப்படுகின்றன.
# கன்னியாகுமரி மாவட்டம்

## விபரங்கள்

மக்கள் தொகை அடர்த்தியில் தமிழகத்தில் இரண்டாம் இடம் (ச.கி.மீ.க்கு 1111-பேர்) வகிக்கிறது. பத்மநாபபுரம், குளச்சல், குழித்துறை , கொல்லங்கோடு, கன்னியாகுமரி என 5 நகராட்சிகள் உள்ளன. நாகர்கோவில் மாநகராட்சி ஆகும்.  
தமிழின் ஐந்திணைகளில் நான்கு திணைகள் (முல்லை, குறிஞ்சி, மருதம், நெய்தல்) ஒருங்கமைந்த மாவட்டம். இயற்கை அழகுக்குப்பெயர் போன இம்மாவட்டத்தில் ஒன்பதாம் நூற்றாண்டுக்கும், முந்தைய பல வரலாற்றுச் சின்னங்களும் அமைந்திருப்பதால் சுற்றுலாப் பயணிகளுக்கு சுவர்க்கமாக திகழ்கிறது.  
இம்மாவட்டத்தின் மேற்கில் கேரள மாநிலத்தின் திருவனந்தபுரம் மாவட்டமும், வடக்கு மற்றும் கிழக்கிலும் திருநெல்வேலி மாவட்டமும், தெற்கில் இந்தியப் பெருங்கடலும் எல்லைகளாக உள்ளன.  
2004 திசம்பர் 26 அன்று தென் ஆசியாவையும், தென்கிழக்கு ஆசிய நாடுகளின் கடற்பகுதிகளைக் கடுமையாகத் தாக்கிய சுனாமிப் பேரலை இம்மாவட்டத்தையும் பெரும் அழிவிற்கு உள்ளாக்கியது. 2017 நவம்பர் 29, 30 டிசம்பர் 01 ஆகிய நாட்களில் வீசிய ஓக்கி புயல் மாவட்டம் முழுவதும் பெரும் பாதிப்பை ஏற்படுத்தியது. பல லட்சக்கணக்கான மரங்கள் வேரோடு சாய்ந்து விழுந்தன.
# கன்னியாகுமரி மாவட்டம்

## வரலாறு

கன்னியாகுமரி என்ற பெயர் இப்பகுதியில் புகழ் பெற்ற குமரி அம்மன் என்னும் இந்து சமயக் கடவுளை மையப்படுத்தும் தல புராணத்திலிருந்து இம்மாவட்டத்துக்குக் கிடைத்திருக்கிறது. இது பார்வதி தேவி தன்னுடைய ஒரு அவதாரத்தில் 'குமரிப் பகவதி' என்னும் பெயருடன் சிவனை சேரும்  
பொருட்டு இந்நிலப் பகுதியின் தென்கோடியில் அமைந்துள்ள ஒரு பாறையில் தவம் செய்ததாகக் கூறுகிறது.  
யில் நிறுவப்பட்டுள்ள திருவள்ளுவர் சிலை மற்றும் விவேகானந்தர் மண்டபம்]]  
சங்க காலத்தில் கன்னியாகுமரி மாவட்ட பகுதிகளை ஆய் அரசும், வேணாட்டு அரசும் ஆண்டதர்க்கான ஆதாரங்கள் தொல்காப்பியத்தில் உள்ளது. தற்போதைய குமரி மாவட்ட நிலப்பரப்பில் தலைநகரத்தை கொண்டு, களக்காடு முதல் கொல்லம் வரை உள்ள நிலப்பரப்பை 9- ம் நூற்றாண்டு முதல் 17-ம் நூற்றாண்டு வரை ஆட்சி நடத்தியவர்கள் வேணாட்டு அரசர்கள்.
# கன்னியாகுமரி மாவட்டம்

## வரலாறு

#### **வேணாடு**

**வேணாடு** பண்டைச் சேர நாட்டில் அமைந்திருந்த 18 நாடுகளில் ஒன்றாகும்.  
பாண்டியநாட்டின் தென்பகுதியில் ஆய்நாடு, வேணாடு ஆகிய சிற்றரசுகள் தன்னாட்சி பெற்று இயங்கி வந்தன. ஆய் நாடு இன்றைய குமரிமுனை தொட்டு பொதியமலை சார்ந்த பகுதிகளை உள்ளடக்கி வடக்கில் திருவல்லா வரை பரவியிருந்தது. சங்க காலம் முதல் கி.பி 9 ஆம் நூற்றாண்டு வரை ஆய் நாட்டின் மேற்கிலும் வடக்கிலும் ஆய்நாடு நீங்கலான உட்பகுதிகளை உள்ளடக்கிய கொல்லத்திற்கு அப்பால் வரை அரச குடியினரின் வலிமையான ஆட்சி நிலவிய நாடாக வேணாடு விளங்கியது. கி.பி 9ம் நூற்றாண்டில் சேர பேரரசர் சேரமான் பெருமாள் மர்மமான முறையில் படுகொலை செய்யப்பட்டதும் சேரப் பேரரசின் மைய அரசு வலுவிழந்த நிலையில், பிற்காலச் சோழர்களின் தொடர் படையெடுப்பை எதிர்கொள்ளவியலா நிலையிலும், வாரிசில்லா நிலையிலும் ஆய்நாடு வேணாட்டுடன் இணைந்தது. இப்படியாக வேணாடு, தற்போதைய இந்தியாவில் தமிழ் நாட்டின் கன்னியாகுமரி மாவட்டத்தையும், கேரள மாநிலத்தின் கொல்லம், திருவனந்தபுரம் ஆகிய மாவட்டங்களையும் உள்ளடக்கியிருந்தது. தொடக்கத்தில் திருவிதாங்கோடும் பின்பு கல்குளமும் வேணாட்டின் தலைநகராக இருந்தன.  
##### **வேணாட்டு அரசர்கள்**
வேணாட்டை திருவடி என்ற பட்டப்பெயருடன் கி.பி. 9-ஆம் நூற்றாண்டு முதல் கி.பி. 1758 வரை 42 அரசர்கள் தன்னாட்சியோடு ஆண்டுள்ளனர். இந்த வேணாட்டு அரசர்கள் சேரநாட்டின் வழிவந்தவர்கள். இவர்கள் திற்பாப்பூர் பரம்பரையினராகும்.  
கி.பி. 1758-இல் வேணாட்டு கடைசி மன்னன் இராமவர்மன் மர்மமான முறையில் மரணமடைந்த பின் மலபார் பகுதியை ஆண்டு வந்த நம்பூதிரி-நாயர் கூட்டணி ஆட்சி வேணாட்டு அரசைக் கைப்பற்றியது. வேணாட்டு நம்பூதிரி-நாயர் கூட்டணியின் மன்னன் மார்த்தாண்ட வர்மனால் திருவிதாங்கூர் அரசாகப் பெயர் மாற்றம் செய்யப்பட்டது. மார்த்தாண்ட வர்மாவுக்கு பிறகு வந்த மன்னர்கள் அனைவரும் வலுவற்றவர்களாக இருந்ததால் ஆங்கிலேயர்களின் தலையீடு, இந்நாட்டின் மீது அவ்வப்போது இருந்து வந்து, பின் படிப்படியாக அவர்களின் முழுக் கட்டுப்பாட்டுக்கு வந்த வேணாட்டை 1947 வரை அவர்களே ஆண்டு வந்தனர்.  
பின் அது 1947 முதல் 1956 வரை திருவிதாங்கூர் மன்னரின் சுய ஆளுகைக்குள் இருந்தது. கன்னியாகுமரி மாவட்ட மக்களின் தாய்மொழி தமிழாக இருந்தாலும் அவர்கள் மலையாள மொழிப் பகுதியாகிய கேரளத்தோடு இணைந்திருக்க விரும்பவில்லை. மேலும், கன்னியாகுமரி மாவட்டத்தின் வளர்ச்சி கேரள அரசால் புறக்கணிக்கப்பட்டது. இந்நிலையில் குமரித்தந்தை மார்ஷல் நேசமணி தலைமையில் விடுதலைப் போராட்டம் தொடங்கியது. 1956 நவம்பர் முதல் நாள் குமரி மாவட்டம் தமிழ்நாட்டின் ஒரு பகுதியாக மாறியது.  
இம்மாவட்டத்தின் முதல் மாவட்ட ஆட்சியராக திருமலை என்பவர் நவம்பர் 1, 1956 அன்று பொறுப்பு ஏற்றுக் கொண்டார்.
# கன்னியாகுமரி மாவட்டம்

## மாவட்ட நிர்வாகம்

### வருவாய் நிர்வாகம்

இம்மாவட்டம் நாகர்கோயில் மற்றும் பத்மநாபபுரம் எனும் இரண்டு வருவாய் கோட்டங்களும், அகத்தீஸ்வரம், தோவாளை, கல்குளம், விளவங்கோடு, கிள்ளியூர், திருவட்டார் எனும் 6 வருவாய் வட்டங்களைக் கொண்டுள்ளது. மேலும் இந்நான்கு வட்டங்கள் 18 வருவாய் உள்வட்டங்களும், 188 வருவாய் கிராமங்களும் கொண்டுள்ளது.
# கன்னியாகுமரி மாவட்டம்

## மாவட்ட நிர்வாகம்

### உள்ளாட்சி மற்றும் ஊராட்சி நிர்வாகம்

கன்னியாகுமரி மாவட்டம் 1 மாநகராட்சி, 5 நகராட்சி மன்றங்களையும், 50பேரூராட்சிகளையும், 9 ஊராட்சி ஒன்றியங்களையும், 95 கிராம ஊராட்சிகளையும் கொண்டுள்ளது.
# கன்னியாகுமரி மாவட்டம்

## மக்கள் தொகையியல்

2011-ஆம் ஆண்டின் மக்கள் தொகை கணக்கெடுப்பின் படி, கன்னியாகுமரி மாவட்டத்தின் மக்கள் தொகை 18,70,374 ஆகும். அதில் ஆண்கள் 926,345; பெண்கள் 944,029 ஆக உள்ளனர். மக்கள் தொகை வளர்ச்சி (2001 – 2011) 11.60% ஆக உயர்ந்துள்ளது. மக்கள் தொகை அடர்த்தி ஒரு சதுர கிலோ மீட்டர் பரப்பில் 1,111 நபர்கள் வீதம் உள்ளணர். பாலின விகிதம் 1000 ஆண்களுகு, 1019 பெண்கள் வீதம் உள்ளனர். சராசரி எழுத்தறிவு விகிதம் 91.75% ஆக உள்ளது. ஆண்களின் எழுத்தறிவு 93.65% ஆகவும்; பெண்களின் எழுத்தறிவு 89.90% ஆகவும் உள்ளது. மொத்த மக்கள் தொகையில் ஆறு வயத்திற்குட்பட்டவர்கள் 1,82,350 ஆக உள்ளனர்.
# கன்னியாகுமரி மாவட்டம்

## மக்கள் தொகையியல்

### சமயம்

இம்மாவட்டத்தில் இந்துக்கள் 9,09,872 (48.65%); கிறித்தவர்கள் 8,76,299 (46.85%); இசுலாமியர்கள் 78,590 (4.20%); மற்றவர்கள் 0.30% ஆக உள்ளனர்.
# கன்னியாகுமரி மாவட்டம்

## அரசியல்

### நாடாளுமன்றத் தொகுதிகள்

- கன்னியாகுமரி மக்களவைத் தொகுதி
# கன்னியாகுமரி மாவட்டம்

## அரசியல்

### சட்டமன்றத் தொகுதிகள்

- கன்னியாகுமரி
- நாகர்கோவில்
- குளச்சல்
- பத்மநாபபுரம்
- விளவங்கோடு
- கிள்ளியூர்
# கன்னியாகுமரி மாவட்டம்

## புவியியல்

இம்மாவட்டம், ஆயிரக்கணக்கான விளைநிலங்களையும், நீர்நிலைகளையும், வாய்க்கால்களையும் பெற்றிருந்ததால் **திருவிதாங்கூரின் நெற்களஞ்சியம்** என அறியப்பட்டது. ரப்பர் மற்றும் நறுமணப்பொருள்கள் மலைச்சரிவுகளிலும் நெல், வாழை, தென்னை ஆகியன கடற்கரையை ஒட்டிய சமபூமிகளிலும் பெருமளவில் காணப்படுகின்றன. இம்மாவட்டம் பொதுவாக மலை சார்ந்த பகுதிகளாகவும், கடற்கரையை ஒட்டிய பகுதிகளில் சமபூமியாகவும் காட்சியளிக்கிறது. நிலப்பரப்பின் உயரம் கடற்கரையிலிருந்து மேற்குத் தொடர்ச்சி மலைகளை நோக்கி மெதுவாக உயர்கிறது. இம்மாவட்டதிற்கு 62 கி.மீ மேற்குக் கடற்கரையும், 6 கி.மீ கிழக்கு கடற்கரையும் உள்ளன. இம்மாவட்டத்தின் நிலப்பகுதியில் 48.9% விவசாய நிலமாகவும், 32.5% அடர்ந்த காட்டுப் பகுதியாகவும் இருக்கிறது.  
மாவட்டத்தின் கடற்கரைகள் பல பாறை மயமாகவும் மற்றவிடங்கள் வெள்ளை மணற்பகுதியாகவும் காணப்படுகின்றன. கிழக்கு கடற்கரைகளில் பவளப்பாறையின் அம்சங்கள் (பெரும்பாலும் அழிந்திருந்தாலும்) பல காணப்படுகின்றன. பல வகையான வண்ண சங்கு வகைகளும் காணப்படுகின்றன. மேலும் சில கடற்கரைப் பகுதிகளில் காணப்படும் மணல் தாது வளம் நிறைந்ததாக இருக்கிறது. தமிழ்நாட்டின் அனைத்து மாவட்டமும் மேற்கு தொடர்ச்சி மலைத்தொடரின் கிழக்கு சரிவில் அமைந்து இருக்கும் பொழுது , கன்னியாகுமரி மாவட்டம் மட்டும் மேற்கு தொடர்ச்சி மலைத்தொடரின் மேற்கு சரிவில் அமைந்து உள்ளதால் , இம்மாவட்டத்தின் காலநிலை அனைத்தும் கேரள மாநிலத்தின் காலநிலை அமைப்பை கொண்டுள்ளது.
# கன்னியாகுமரி மாவட்டம்

## புவியியல்

### தட்பவெப்ப நிலை

கடந்த ஐம்பது ஆண்டு கால ஆய்வில், வடகிழக்கு பருவக்காற்று வீசும் அக்டோபர் மாதம் முதல் டிசம்பர் மாதம் வரை, 24 மழை நாட்களில் 549 மி.மீ மழையும், தென்மேற்கு பருவக்காற்று வீசும் ஜூன் முதல் செப்டம்பர் மாதம் வரை 27 மழை நாட்களில் 537 மி.மீ. மழை பெய்திருக்கிறது. இதுவே மார்ச் முதல் மே மாதம் வரையிலான வேனிற் காலத்தில் 11 மழை நாட்களில் 332 மி.மீ மழையும் பதிவாகி இருக்கிறது. மாவட்டத்தின் ஒரு ஆண்டு சராசரி மழை 1465 மி,மீ. இதில் அக்டோபர் மாத அளவான 247 மி.மீ அதிகபட்சமாகவும், பெப்ரவரி மாத அளவான 21 மி.மீ குறைந்தபட்சமாகவும் இருக்கிறது. மாவட்டத்தின் ஈரப்பதம் 60 முதல் 100 சதவிகிதமாக இருக்கிறது.  
கோடைகாலங்களில் கூட வெப்பம் அதிகமாக இருக்காது. தமிழகத்திலேயே அதிக மழை பெறும் ஒரே மாவட்டம்..ஊட்டி, கொடைக்கானல் ஆகிய இடங்களுக்கு அடுத்தப்படியாக அதிக மலைகளை கொண்ட ஒரே மாவட்டம் கன்னியாகுமரி மாவட்டம் ஆகும். தமிழ்நாட்டில் நீலகிரிக்கு அடுத்தபடியாக அதிக வனப்பரப்பை கொண்ட ஒரே மாவட்டம். தமிழ்நாட்டில் மற்ற மாவட்டங்களை ஒப்பிடும் போது மாவட்டம் முழுவதும் அடர்த்தியான மரங்கள் நிறைந்து காணப்படுகிறது.
# கன்னியாகுமரி மாவட்டம்

## புவியியல்

### ஆறுகள்

இம்மாவட்டத்தின் முக்கிய நதிகள் குழித்துறை தாமிரபரணி ஆறு, வள்ளியாறு, கோதையாறு, பழையாறு ஆகியன.
# கன்னியாகுமரி மாவட்டம்

## புவியியல்

### ஆறுகள்

#### குழித்துறை தாமிரபரணி ஆறு

இந்நதி **குழித்துறையாறு** என பரவலாக அறியப்படுகிறது. இதற்கு இரண்டு துணை ஆறுகள் உள்ளன. அவை கோதையாறு மற்றும் பறளியாறு ஆகியன. இவைகள் முறையே பேச்சிப்பாறை மற்றும் பெருஞ்சாணி அணைக்கட்டுகளிலிருந்து வருகின்றன. மேலும் கோதையாறு ஆற்றுக்கும் இரண்டு துணை ஆறுகள் உள்ளன. இவை சிற்றாறு - 1, மற்றும் சிற்றாறு - 2ஆகும். மேற்குத் தொடர்ச்சி மலையில் உற்பத்தியாகும் இந்தத் தாமிரபரணி கன்னியாகுமரிக்கு 56 கி.மீ மேற்காக அமைந்திருக்கும் தேங்காய்ப்பட்டணம் என்னும் சிற்றூரில் அரபிக் கடலில் கலக்கிறது.
# கன்னியாகுமரி மாவட்டம்

## புவியியல்

### பறளியாறு

பறளியாறு மகேந்திர கிரி மலையில் உற்பத்தியாகிப் பாய்கிறது. இவ்வாற்றின் மீது மாத்தூர் அருகே தொட்டிப்பாலம் ஒன்றும் கட்டப்பட்டுள்ளது. மேலும் பெருஞ்சாணி அணையும், இந்த ஆற்றின் குறுக்கே கட்டப்பட்டுள்ளது.
# கன்னியாகுமரி மாவட்டம்

## புவியியல்

### பறளியாறு

#### வள்ளியாறு

இவ்வாறும் இதன் ஒரு துணை ஆறாகிய தூவலாறும், வேளிமலை மலையில் உற்பத்தியாகி, பி.பி.கால்வாய், மற்றும் அதன் பிரிவுக் கால்வாய்களிலிருந்தும் வரும் ஓடைகளின் நீரையும் வாங்கிக்கொண்டு, கடியப்பட்டணம் அரபிக்கடலில் கலக்கிறது.
# கன்னியாகுமரி மாவட்டம்

## புவியியல்

### பறளியாறு

#### பழையாறு

இவ்வாறு நாகர்கோவிலுக்கு 18 கி.மீ வடமேற்காக அமைந்திருக்கும் சுருளகோடு என்னும் சிற்றூரில் தொடங்குகிறது. இது தோவாளை, அனந்தன் நகர், மற்றும் என்.பி. கால்வாய்களின் ஓடைகளின் நீர்களை வாங்கும் ஒரு ஓடையாறாகவே இருக்கிறது. இந்த ஆறு 44 கட்டை தூரம் ஓடி மணக்குடியில் அரபிக்கடலில் கலக்கின்றது. இந்த ஆற்றின் மூலம் 16550 ஏக்கர் ஆயக்கட் நிலம் விவசாய பயனடைகின்றது.
# கன்னியாகுமரி மாவட்டம்

## அணைகள்

#### பேச்சிப்பாறை அணை

இவ் அணை கோதையாற்றின் குறுக்கே கட்டப்பட்டுள்ளது. இந்த அணை 1897–1906 காலகட்டத்தில் ஐரோப்பிய பொறியாளர் திரு மிஞ்சின் அவர்களால் அப்போதைய திருவிதாங்கூர் மன்னர் மூலம் திருநாள் ஆட்சிக் காலத்தில் கட்டப்பட்டது. இந்த அணையின் உயரம் முதலில் 42 அடியாக இருந்தது. பின்பு 1964-ஆம் ஆண்டு மேலும் 6 அடிகள் கூட்ட முடிவு செய்து 1969 ஆம் ஆண்டு அணையின் உயரம் 48 அடியாக கட்டிமுடிக்கப்பட்டது.
# கன்னியாகுமரி மாவட்டம்

## அணைகள்

#### பெருஞ்சாணி அணை

1958இல் கட்டி முடிக்கப்பட்ட இவ்வணையின் கொள்ளவு 77 அடியாகும்.
# கன்னியாகுமரி மாவட்டம்

## அணைகள்

#### முக்கடல் அணை

முக்கடல் அணை வேம்பாறு குறுக்கே கட்டப்படுள்ளது. நாகர்கோவில் மாநகரின் முக்கிய குடிநீர் ஆதரமாக விளங்குகிறது.
# கன்னியாகுமரி மாவட்டம்

## அணைகள்

#### சிற்றாறு அணை

சிற்றாறு 1 மற்றும் சிற்றாறு 2 அணைகள் சிற்றாறின் குறுக்கே 1970-ல் கட்டி முடிக்கப் பட்டது.
# கன்னியாகுமரி மாவட்டம்

## அணைகள்

#### மாம்பழத்துறையாறு அணை

இது வில்லுக்குறியிலிருந்து சுமார் 3 கட்டைத் (கிலோமீட்டர்) தொலைவில் ஆனைக்கிடங்கு என்னுமிடத்தில் மாம்பழத்துறையாற்றின் குறுக்கே கடந்த 2010-ம் ஆண்டு கட்டிமுடிக்கப்பட்டது. இந்த அணை 44.54 மில்லியன் கன அடி கொள்ளளவு கொண்டது.80 அடி உயரமுள்ள இவ்வணையின் மூலம் 25 குளங்களும் 905.76 ஏக்கர் விவசாய நிலம் பாசன வசதிப் பெறுகின்றது.
# கன்னியாகுமரி மாவட்டம்

## அணைகள்

### தாவரங்களும், விலங்குகளும்

கீரிப்பாறை பகுதிகளில் பல வகைப்பட்ட பேரணிச் செடிகளையும் பல வெப்பமண்டல தாவர வகைகளையும் பார்க்க முடியும். பேச்சிப்பாறை பகுதிகளில் சிவப்பு மற்றும் இளஞ்சிவப்பு இலைகளியும் பூக்களையும் உடைய மரங்கள், பச்சை படர்ந்த காட்டுப்பகுதிகளுக்கு மத்தியில் ஜொலிப்பதை பார்க்க முடியும்.  
இம்மாவட்டத்தில் காணப்படும் விலங்குகளில் முள்ளம் பன்றி, காட்டுப் பன்றி,பல்லி வகைகள், பல இன கொக்கு, நாரை, நீர்க்கோழி, மலைப்பாம்பு, பல வகைப் பாம்புகள் உட்பட பல வகைப்பட்ட ஊர்வன ஆகியவை அடங்கும்.மேலும் மகேந்திர கிரி மலையில் (கடல் மட்டத்திலிருந்து 4000 அடி உயரத்துக்கு மேல்) முயல்கள், மான்கள், சிறுத்தை ஆகியவற்றை காண முடியும். அதன் அருகாமையிலுள்ள நெடுஞ்சாலையில் சிறுத்தை குட்டிகள் சாதாரணமாக வந்து போவதை பார்க்க முடியும். கீரிப்பாறை சார்ந்த பகுதிகள் யானைகள், காட்டு எருமை, கரடி போன்ற விலங்கினங்களின் உறைவிடமாகத் திகழ்கிறது. தேரூர் பகுதியில் பல வகையான கொக்குகளை சில குறிப்பிட்ட காலச் சூழல்களில் பார்க்க முடியும்.